У Вікіпедыі ёсць артыкулы пра іншых асоб з прозвішчам Міхневіч.
**Алякса́ндр Ю́р’евіч Міхне́віч** (нар. 24 снежня 1953, Мінск) — беларускі дыпламат.

Біяграфія
---------

Нарадзіўся 24 снежня 1953 года ў Мінску. Сын Юрыя Міхневіча, Міністра культуры БССР (1971—1988).

У 1977 годзе скончыў Маскоўскі інжынерна-фізічны інстытут; ў 1986 годзе — Усесаюзную ордэна Дружбы народаў Акадэмію знешняга гандлю.

З 1977 да 1978 — інжынер вытворча-тэхнічнага аб’яднання «Інтэграл». З 1979 да 1980 — намеснік сакратара камітэта камсамола вытворча-тэхнічнага аб’яднання «Інтэграл».

З 1980 да 1983 — загадчык аддзела Мінскага гаркама ЛКСМ Беларусі.

З 1983 да 1986 — слухач Усесаюзнай ордэна Дружбы народаў Акадэміі знешняга гандлю.

З 1986 да 1987 — выконваючы абавязкі загадчыка аддзела кадраў Беларускага навукова-даследчага інстытута навукова-тэхнічнай інфармацыі і тэхніка-эканамічных даследаванняў Дзяржплана БССР.

З 1987 да 1988 — загадчык аддзела патэнтна-ліцэнзійных даследаванняў Беларускага навукова-даследчага інстытута навукова-тэхнічнай інфармацыі і тэхніка-эканамічных даследаванняў Дзяржплана БССР.

З 1988 да 1992 — начальнік аддзела знешнеэканамічных сувязяў Міністэрства лёгкай прамысловасці БССР.

З 1992 да 1995 — начальнік аддзела, начальнік упраўлення знешнеэканамічных сувязяў канцэрна «Беллегпрам».

З 1995 да 2000 — першы віцэ-прэзідэнт Беларускага дзяржаўнага канцэрна па вытворчасці і рэалізацыі тавараў лёгкай прамысловасці.

З сакавіка 2000 да жніўня 2006 — намеснік Міністра замежных спраў Рэспублікі Беларусь, з жніўня 2006 і да верасня 2012 года — Пасол Рэспублікі Беларусь ў Вялікабрытаніі і Ірландыі (па сумяшчальніцтве).

З 12 верасня 2012 года — першы намеснік Міністра замежных спраў Рэспублікі Беларусь.

13 чэрвеня 2016 года быў прызначаны Надзвычайным і Паўнамоцным Паслом Рэспублікі Беларусь у Каралеўстве Бельгія, пастаянным прадстаўніком Рэспублікі Беларусь пры Еўрапейскім саюзе і Еўрапейскім супольніцтве па атамнай энергіі, пастаянным прадстаўніком Рэспублікі Беларусь пры Арганізацыі Паўночнаатлантычнага дагавора па сумяшчальніцтве, Надзвычайным і Паўнамоцным Паслом Рэспублікі Беларусь у Вялікім Герцагстве Люксембург па сумяшчальніцтве. На фоне новага абвастрэння адносін паміж Беларуссю і ЕС у чэрвені 2021 Аляксандр Міхневіч быў адкліканы ў Мінск для кансультацый. Вызвалены ад пасадаў у сувязі з выхадам у адстаўку 29 ліпеня 2021 года.

Узнагароды
----------

* Ордэн Пашаны (2015)
* медаль «За ўклад у стварэнне Еўразійскага эканамічнага саюза» I ступені (2015).

Зноскі
------

1. ↑  Аляксандр Лукашэнка разгледзеў кадравыя пытанні **(нявызн.)**.  Афіцыйны інтэрнэт-партал Прэзідэнта Рэспублікі Беларусь (13 чэрвеня 2016).
2. ↑  Радыё Свабода Архівавана 30 ліпеня 2021.
3. ↑  *Узнагароджаны прадстаўнікі розных сфер дзейнасці*
4. ↑  Решение Высшего Евразийского Экономического Совета от 8 мая 2015 года № 4 «О награждении медалью „За вклад в создание Евразийского экономического союза"»

Спасылкі
--------

* *EMBASSY OF THE REPUBLIC OF BELARUS IN THE KINGDOM OF BELGIUM — Ambassador* (па стане на 13 лістапада 2018 года)  (англ.)

| ⛭Надзвычайныя і Паўнамоцныя Паслы Беларусі ў Каралеўстве Бельгія |
| --- |
| Пачатак дыпадносін  Адкрыццё пасольства | 10 сакавіка 1992  жнівень 1994 |
| Паслы | Уладзімір Лабуноў (1994—2001) • Сяргей Мартынаў (2001—2003) • Уладзімір Сянько (2004—2011) • Андрэй Еўдачэнка (2011—2016) • Аляксандр Юр’евіч Міхневіч (з 2016) |

| ⛭Надзвычайныя і Паўнамоцныя Паслы Беларусі ў Аб’яднаным Каралеўстве Вялікабрытаніі і Паўночнай Ірландыі |
| --- |
| Пачатак дыпадносін  Адкрыццё пасольства | 27 студзеня 1992  1994 |
| Паслы | Уладзімір Сянько (1994) • Уладзімір Шчасны (1995—2000) • Валерый Садоха (2000—2002) • Аляксей Мажухоў (2002—2006) • Аляксандр Міхневіч (2006—2012) • Сяргей Алейнік (2013—2020) • Максім Ермаловіч (2020—2022) |

| ⛭Надзвычайныя і Паўнамоцныя Паслы Беларусі ў Рэспубліцы Ірландыя |
| --- |
| Паслы | Уладзімір Сянько (1994) • Уладзімір Шчасны (1995—2000) • Аляксей Мажухоў (2004—2006) • Аляксандр Міхневіч (2006-?) • Сяргей Алейнік (2013—2020) • Максім Ермаловіч (2020—2022) |